Pomakai
Pomakai (bulg. помаци, pomatsi; gr. Πομάκοι, pomaki; turk. pomaklar), dar vadinami musulmonais bulgarais (bulg. българи мюсюлмани, bălgari mjusjulmani), achrianais (bulg. ахряни) – į islamą atsivertę Rodopų regiono ir kai kurių kaimų apie Tetevaną slavai. Pagrįsčiausia jų kilmės hipotezė teigia, kad jie yra bulgarai, atversti į islamą osmanų valdymo laikais. Pomakai gyvena ir Turkijoje, Graikijoje, Makedonijoje. Pomakais kartais vadina torbešus – Makedonijos slavus musulmonus.